PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 5.06.2002 

Nr. 63

R A P O R T
asupra propunerii  legislative pentru modificarea
 şi completarea art.1, lit. “c” din Legea nr.189/2000

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea art.1, lit. “c” din Legea nr.189/2000, trimisă cu adresa nr.63 din 7 martie 2002, înregistrată sub nr. 31/243/7 martie 2002.


Cu avizul nr. 297/4.03.2002, Consiliul Legislativ a avizat favorabil propunerea legislativă, menţionată mai sus.



Comisia pentru administraţie publică, amenajarea teritoriului şi echilibru ecologic şi Comisia pentru drepturile omului, culte şi problemele minorităţilor naţionale au avizat favorabil iniţiativa legislativă, cu  avizul nr.26/605 din 26 martie 2002 şi, respectiv, cu avizul nr.25/151 din 29 martie 2002.



Cu adresa nr.2795/MRP din 24 mai 2002, Guvernul României a comunicat punctul de vedere asupra acestei iniţiative legislative, făcând unele observaţii şi propuneri asupra textului.



Propunerea legislativă supusă dezbaterii are ca obiect de reglementare modificarea şi completarea Ordonanţei Guvernului nr.105/1999, aprobată cu modificări şi completări prin Legea nr.189/2000 privind acordarea unor drepturi personalelor persecutate de regimurile instaurate în România cu începere de la 6 septembrie 1940 până la 6 martie 1945 din  motive etnice.



În raport de obiectul şi conţinutul său, propunerea legislativă face parte din categoria legilor ordinare.



Potrivit prevederilor art.60 din Regulamentul Camerei Deputaţilor, membrii comisiei au examinat această  iniţiativă legislativă în şedinţa din  5 iunie  2002. Iniţiatorul, domnul deputat Damian  Brudaşca, deşi invitat, nu a  participat la lucrările comisiei.



Din numărul total de 23 de membri ai Comisiei, la şedinţă au participat  18  de deputaţi. 



După dezbateri, în unanimitate, membrii Comisiei juridice, de disciplină şi imunităţi, au hotărât, ca propunerea legislativă pentru modificarea şi completarea art.1, lit. “c” din Legea nr.189/2000 să fie supusă spre dezbatere şi adoptare plenului Camerei Deputaţilor, cu următoarele amendamente admise:

Nr. Crt.
Text iniţial
Text propus de Comisiei

(autorul amendamentului)
Motivare

0.
1.
2.
3.

1.

0.
     Titlul iniţiativei legislative:

     Lege pentru modificarea şi completarea art.1, lit. “c” din Legea nr.189/2000.

1.
     Titlul propunerii legislative se modifică, astfel:

     Lege  pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de regimurile instaurate în România cu începere de la 6 septembrie 1940 până la 6 martie 1945 din  motive etnice.

     Autorul amendamentului: Comisia juridică, de disciplină şi imunităţi.

2.
     Pentru respectarea normelor de tehnică legislativă.

     Se are în vedere şi actualizarea titlului actului normativ vizat prin această iniţiativă legislativă.

3.

2.

0.
     Articol unic:

     Legea nr.  189/2000 art.1 lit. “c”, publicată în Monitorul Oficial al României, Partea I, nr. 553 din  8 noiembrie 2000, se modifică şi completează după cum urmează:

     Art.1, lit. “c” va avea următorul cuprins:

     “c) a fost refugiată,  expulzată sau strămutată în altă localitate decât cea de domiciliu”.

1.
     Art.I. – Articolul 1 litera c) din Ordonanţa Guvernului nr.105/1999 privind acordarea unor drepturi persoanelor persecutate de regimurile instaurate în România cu începere de la 6  septembrie 1940 până la 6 martie 1945 din motive etnice, astfel cum a fost modificată şi aprobată prin Legea nr.189/2000, publicată în Monitorul Oficial al României, Partea I, nr. 553 din 8 noiembrie 2000,  cu modificările ulterioare, se modifică şi  va avea următorul cuprins:

     c) a fost refugiată, expulzată sau strămutată în altă localitate decăt cea de domiciliu.

     Autorul amendamentului: Comisia juridică, de disciplină şi imunităţi.

2.
     Pentru respectarea  normelor de tehnică legislativă în ceea ce priveşte redactarea corectă a titlului actului normativ supus modificării.

3.

3.
   
     Se  introduce  un text nou, care devine Art.II, cu următorul cuprins:

     “Art. II – Termenul prevăzut la alin.(2) al art.7 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, astfel cum a fost modificată şi aprobată prin Legea nr.189/2000, publicată în Monitorul Oficial al României , Partea I, nr.553 din 8 noiembrie 2000, cu modificările ulterioare, se prelungeşte până la data de 31 decembrie 2003”.

     Autorul amendamentului: Comisia juridică, de disciplină şi imunităţi.
     Este necesară această prelungire a termenului  pentru a se da posibilitatea beneficiarilor acestui drept de a-şi depune cererile  la autorităţile competente.

PREŞEDINTE,

dr. Ionel OLTEANU

red.

dr. Corneliu Manda

